Pirkimo sąlygų 6 priedas

GERIAMOJO VANDENS STOTELIŲ PROJEKTAVIMO IR ĮRENGIMO DARBŲ SUTARTIS [projektas]

2026 m.                 d.
Švenčionys

	Švenčionių rajono savivaldybės administracija, juridinio asmens kodas 188766722 , kurios registruota buveinė yra Vilniaus g. 19, 18117 Švenčionys, atstovaujama direktorės Jovitos Rudėnienės, veikiančios pagal administracijos veiklos nuostatus (toliau  Užsakovas), ir 
[juridinio asmens pavadinimas/fizinio asmens vardas, pavardė], juridinio asmens kodas/fizinio asmens gimimo data [įrašyti],  kurio (-s) registruota buveinė [įrašyti], atstovaujama [įrašyti pareigas, vardą, pavardę], veikiančio (-s) pagal [įrašyti atstovavimo pagrindą] (toliau  „Rangovas“), 
toliau kartu vadinami Šalimis, o kiekvienas atskirai – „Šalimi“, sudarėme šią Sutartį, kurioje susitariame:
1. Sutarties objektas
1.1. Rangovas įsipareigoja Užsakovui atlikti geriamojo vandens stotelių projektavimą ir įrengimo darbus (įskaitant ir jų rezultato perdavimą) (toliau – Darbai), kurie detalizuoti ir atitinka Techninėje specifikacijoje nurodytus reikalavimus (Sutarties priedas Nr. 1).
2. Sutarties vertė ir mokėjimo tvarka
2.1. Sutarčiai taikomas kainos apskaičiavimo būdas – fiksuotos kainos kainodara.
2.2. Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM). PVM sudaro (nurodyti sumą skaičiais) Eur, (nurodyti sumą žodžiais). Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM. Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Darbų kiekį ir (ar) apimtį.
2.3. Sutarties kaina bus perskaičiuojama:
2.3.1. dėl PVM tarifo pasikeitimo;
2.4. Sutarties kainos peržiūra dėl PVM tarifo pasikeitimo. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Rangovo atliekamų Darbų Sutartyje nurodytai kainai, Sutarties kaina perskaičiuojama nekeičiant Darbų kainos be PVM. Perskaičiuota Sutarties kaina įforminama Susitarimu ir turi būti taikoma nuo naujo PVM įvedimo datos (nepriklausomai nuo to, kada pasirašytas Susitarimas).
2.5. Avansas nėra mokamas.
2.6. Užsakovas atsiskaito su Rangovu ne vėliau kaip per 30 kalendorinių dienų terminą nuo sąskaitos faktūros ar PVM sąskaitos faktūros gavimo dienos. Sąskaita faktūra ar PVM sąskaita faktūra gali būti pateikta per informacinę sistemą SABIS tik abejoms Šalims pasirašius Darbų perdavimo–priėmimo aktą.  Apmokėjimo sąlygos: įvykdžius visus sutartinius įsipareigojimus, sumokama visa Sutarties kaina.
3. Darbų atlikimo terminai ir Darbų vykdymas 
3.1. Geriamojo vandens stotelių projektavimo ir įrengimo darbų terminas – 3 mėn. Šis terminas galės būti pratęstas 2 kartus 3 mėnesių laikotarpiui. Termino pratęsimo klausimas yra Užsakovo diskrecijos teisė, bet ne pareiga. Jei Darbai patenka į žiemos laikotarpį (nuo gruodžio 1 d. iki kovo 31 d.), darbų terminas gali būti pratęstas tiek, kiek trukdė nepalankios meteorologinės sąlygos.
[bookmark: _Hlk527622889]3.2. Vykdydamos šią Sutartį, Šalys vadovaujasi Viešųjų pirkimų įstatymu ir kitais teisės aktais, reglamentuojančiais viešuosius pirkimus, Statybos rangą, normatyviniais statybos dokumentais, pirkimo dokumentais ir šios Sutarties sąlygomis.
4. Rangovas pareigos
4.1. Darbus atlikti profesionaliai, kokybiškai ir laiku, Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Darbų atlikimą;
4.2. paskirti  reikiamą kvalifikaciją turintį darbų vadovą;
4.3 organizuoti ir atlikti Darbus, laikydamasis esamų normų ir taisyklių, standartų, papildomų techninių sutarties sąlygų reikalavimų, pašalinti ir utilizuoti atliekas; 
4.4. savarankiškai apsirūpinti Darbų atlikimui reikalingais mechanizmais; 
4.5. garantuoti darbų saugumą, priešgaisrinę apsaugą  bei aplinkos apsaugą, taip pat žmonių apsaugą;	
4.6. pranešti apie Darbų užbaigimą ne vėliau kaip prieš 2 (dvi) dienas, prašant organizuoti atliktų darbų apžiūrą.
5. Užsakovas pareigos
5.1. vykdyti visas teisės aktuose ir Sutartyje Užsakovui priskiriamas pareigas ir atliekamų Darbų  priežiūrą;  
5.2. priimti iš Rangovo kokybiškai atliktus Darbus, atitinkančius teisės aktuose, Sutartyje ir Techninėje specifikacijoje nustatytus Darbų reikalavimus;
5.3. apmokėti Rangovui už tinkamai atliktus Darbus pagal pateiktas sąskaitas faktūras ar PVM sąskaitas faktūras ne vėliau kaip per 30  dienų nuo sąskaitos faktūros ar PVM sąskaitos faktūros gavimo dienos;
5.4. bendradarbiauti su Rangovu, teikiant reikalingą informaciją Sutarties vykdymo metu.
6. Šalių atsakomybė
6.1. Užsakovas:
6.1.1. laiku neapmokėjus pagal pateiktas sąskaitas faktūras ar PVM sąskaitas faktūras, Užsakovas moka 0,015 procento delspinigius nuo neapmokėtos sumos už kiekvieną uždelstą dieną;
6.1.2. nustatęs esminius nukrypimus nuo Sutarties sąlygų ar kitokius esminius darbo trūkumus, turi teisę vienašališkai (nesikreipdamas į teismą) nutraukti su Rangovu sutartį ir reikalauti atlyginti patirtus nuostolius. Užsakovas turi teisę išskaičiuoti netesybų sumą iš Rangovui mokėtinų sumų. Nutraukęs sutartį ne dėl Rangovo kaltės, atlygina jo turėtas pagrįstas statybos išlaidas ir nuostolius, susijusius su Sutarties nutraukimu;
6.1.3. Sutartis nutraukiama Užsakovo iniciatyva vienašališkai (nesikreipiant į teismą) dėl šių priežasčių:
6.1.3.1. Rangovas pagal Sutartį nepradeda Darbų sutartu laiku, nepaisydamas Užsakovo raginimo, arba dirba taip lėtai, kad baigti Darbų Sutartyje numatytu laiku neįmanoma, dėl to Užsakovas patirtų nuostolių;    
6.1.3.2. jeigu Rangovas bankrutuoja arba nepajėgia laiku vykdyti sutartinių įsipareigojimų ir Užsakovui pareikalavus, nepateikia pagrįstų ir patikimų įrodymų dėl įmanomo šių įsipareigojimų įvykdymo ateityje.
6.2. Rangovas: 
6.2.1. Rangovas, laiku neatlikęs Sutartyje numatytų Darbų už kiekvieną uždelstą dieną moka 0,15 procentų dydžio delspinigius nuo Sutarties kainos už kiekvieną termino praleidimo dieną. Užsakovas turi teisę išskaityti delspinigių sumas iš Rangovui mokėtinų sumų. 
7. Darbų kokybės garantija:
7.1. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu. 
8. Sutarties pakeitimai:
8.1. Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis. 
8.2. Aplinkybės, dėl kurių gali būti stabdomi Darbai, yra: 
8.2.1. papildomi archeologiniai tyrinėjimai, kurie nebuvo numatyti, bet kuriuos būtina atlikti;
8.2.2. vėluojama perduoti dalį statybvietės;
8.2.3. trečiųjų šalių įtaka;
8.2.4. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis; 
8.2.5. fizinės kliūtys arba kitos nei klimatinės fizinės sąlygos, su kuriomis vykdant darbus susidurta statybvietėje, ir tų kliūčių ar sąlygų Rangovas nebūtų galėjęs pagrįstai numatyti; 
8.2.6. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas. 
8.3. Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus Darbų vykdymą Darbai atliekami per jiems likusį laikotarpį (laiką), kuris buvo likęs iki sustabdymo.
9. Kitos sąlygos:
9.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
9.2. Visi su šia Sutartimi susiję ginčai sprendžiami derybų keliu. Nesusitarus, ginčai sprendžiami Lietuvos Respublikos įstatymų nustatyta tvarka.
9.3. Šalys įsipareigoja tarpusavio santykiuose laikytis konfidencialumo: neatskleisti raštu, žodžiu ar kitokiu pavidalu tretiesiems asmenims jokios komercinės, dalykinės, finansinės informacijos, su kuria buvo supažindintos bendradarbiaudamos šios Sutarties pagrindu.
9.4. Sutartis įsigalioja nuo pasirašymo dienos ir galioja iki visiško sutartinių įsipareigojimų įvykdymo.
9.5. Sutartis yra sudaryta lietuvių kalba. Sutartis pasirašoma kvalifikuotu saugiu elektroniniu būdu.
9.6. Už Sutartį atsakingi asmenys:
9.6.1. Užsakovo paskirtas asmuo, atsakingas už Sutarties vykdymą – Ingrida Karklelienė, el. p. ingrida.karkleliene@svencionys.lt, tel.: (0 387) 66366, +370 694 93650;
9.6.2. Rangovo paskirtas asmuo, atsakingas už Sutarties vykdymą – [pareigos, vardas, pavardė, el. p. adresas, telefono numeris].
10. Sutarties priedai:
10.1. Techninė specifikacija;
10.2. Pasiūlymas.
11. Šalių rekvizitai:

